Република Србија

**ОПШТИНА ЉУБОВИЈА**

**-Општинска управа-**

Број: 112-94/2022-04

10.10.2022. године

Љ у б о в и ј а

На основу члана 94. Закона о запосленима аутономним покрајинама и јединицама локалне самоуправе ("Службени гласник Републике Србије", број 21/2016, 113/2017, 113/2017 - др. закон, 95/2018), члана 12. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник Републике Србије“ бр. 95/2016 и 12/2022) и члана 31. обједињеног Правилника о унутрашњој организацији и систематизацији радних места у Општинској управи општине Љубовија („Службени лист општине Љубовија“, број 11/2017, 13/2017, 1/2018, 7/2018, 4/2019, 11/2019......14/2022), Општинска управа општине Љубовија оглашава

**JAВНИ КОНКУРС ЗА ПОПУЊАВАЊЕ**

**ИЗВРШИЛАЧКОГ РАДНОГ МЕСТА У**

**ОПШТИНСКОЈ УПРАВИ ОПШТИНЕ ЉУБОВИЈА**

1. Орган у коме се радно место попуњава:

- Општинска управа општине Љубовија

2. Подаци о радном месту које се попуњава

- Назив радног места: **Послови борачко-инвалидске заштите и послови за остваривање породиљских права и права на родитељски додатак**

Радно место је систематизовано у оквиру Одељењa за општу управу, друштвене делатности, заједничке и скупштинске послове**.**

Јавни конкурс се расписује за пријем у радни однос **једног извршиоца у звању млађи сарадник.**

- Опис послова:

Обавља поверене послове државне управе и друге послове локалне самоуправе који се односе на: вођење првостепеног управног поступка и утврђивање права у области борачко инвалидске заштите и заштите цивилних инвалида рата; рад и функционисање лекарских комисија које дају налазе и мишљења органима који решавају о правима из ове области; решавање стамбених потреба бораца, војних инвалида и чланова њихових породица; обезбеђивање услова за остваривање заштите бораца, војних инвалида и цивилних инвалида рата већег обима од оног утврђеног законом; праћење програмских активности друштвених организација из борачко инвалидске области и послови везани за њихово финансирање; израду предлога одлука и финансирање проширене заштите и других послова локалне самоуправе који се тичу задовољавања потреба бораца, војних инвалида и цивилних инвалида рата, као и њихових породица; остваривање сарадње са корисницима из области борачко инвалидске заштите; израђивање извештаја, информација и статистичких показатеља о броју корисника за потребе ресорних министарстава и органа Општине и предлоге одлука и других аката из ове области; води поступке за остваривање права енергетски заштићених купаца, припрема решења о прихватању, односно одбијању захтева, води евиденције енергетски заштићених купаца, комуникација са надлежним министарствима и ЕПС ради остваривања права, а обавља административно - техничке послове који су везани за пријем захтева и контроле исправности и комплетности документације која се подноси уз захтев за остваривање породиљских права и права на родитељски и дечији додатак; пружа информације странкама у вези остваривања породиљских права и права на родитељски и дечији додатак; доставља предмете у рад извршиоцима који решавају о праву; обавља послов везане за експедицију решења; обавештава странке о извршеним исплатама права од стране министарства; издаје стандардне потврде, уверења, документа и извештаја ради остваривања права заинтересованих страна.

Обавља и друге послове у складу са законом и другим прописима.

За свој рад одговара руководиоцу Одељења и начелнику Општинске управе.

- Услови за обављање послова:

Стечено више образовање из научне, односно стручне области у оквиру образовно-научног поља Друштвено хуманистичких наука научне области правне науке или економске науке; најмање три године радног искуства у струци, познавање рада на рачунару (MS Office пакет и интернет).

Кандидат треба да испуњава и остале услове прописане Законом: да је пунолетан држављанин Републике Србије, да није правоснажно осуђиван на безусловну казну затвора од најмање шест месеци и да му раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

3. Место рада:

- Општинска управа општине Љубовија, Војводе Мишића 45, 15320 Љубовија.

4. Трајање радног односа:

- Радни однос се заснива на неодређено време.

Кандидати који први пут заснивају радни однос у органима аутономне покрајине, органима јединице локалне самоуправе или државном органу, подлежу пробном раду од шест месеци.

1. Вредновање знања и вештина кандидата:

У изборном поступку проверава се познавање законских прописа – Закон о општем управном поступку („Службени гласник РС“, број 18/2016 и 95/2018 - аутентично тумачење), Закон о правима бораца, војних инвалида, цивилних инвалида рата и чланова њихових породица ("Сл. гласник РС", бр. 18/2020), Закон о финансијској подршци породици са децом ("Сл. гласник РС", бр. 113/2017, 50/2018, 46/2021 - одлука УС, 51/2021 - одлука УС, 53/2021 - одлука УС, 66/2021 и 130/2021)– усмено; познавање рада на рачунару – практичним радом на рачунару.

Стручна оспособљеност, знања и вештине кандидата се најпре писмено проверавају. Писмени рад кандидата вреднује сваки члан конкурсне комисије оценама; "не задовољава", "делимично задовољава" и "задовољава", према критеријумима које конкурсна комисија унапред одређује најкасније 24 часа пре писмене провере. У наредном делу изборног поступка могу да учествују само кандидати које су сви чланови конкурсне комисије вредновали оценом "делимично задовољава" или "задовољава". На овај начин оцењени кандитати се позивају на завршни разговор са конкурсном комисијом.

Познавање рада на рачунару се проверава практичним радом на рачунару.

1. Уз пријаву на јавни конкурс подноси се биографија кандидата и следећи докази:

* биографија кандидата, са назначеним бројем телефона за контакт и e-mail адресу (уколико је кандидат има),
* оригинал или оверена фотокопија уверења о држављанству Републике Србије,

**Уколико кандитат жели да Општинска управа по службеној дужности прибави Уверење о држављанству потребно је да то назначи у пријави.**

* фотокопија или очитана лична карта

- оригинал или оверена фотокопија документа (диплома, уверење) којом се потврђује стручна спрема,

- оригинал или оверена фотокопија уверења о положеном државном стручном испиту за лица са високом стручном спремом (није услов за заснивање радног односа, доставља се само уколико је кандидат положио државни стручни испит),

**Напомена:** **Лица која немају положен државни стручни испит, у обавези су да исти положе у року од шест месеци од дана заснивања радног односа.**

- оригинал или оверена фотокопија доказа о најмање три године радног искуства у струци (потврда, решење и други акти којима се доказује на којим пословима, у ком периоду и са којом стручном спремом је стечено радно искуство),

- оригинал или оверена фотокопија уверења да кандидат није правоснажно осуђиван на безусловну казну затвора од најмање шест месеци – издато од Полицијске управе.

- оригинал или оверена фотокопија потврде да кандидату раније није престајао радни однос због теже повреде радне дужности из радног односа издате од стране државног органа, односно органа аутономне покрајине или јединице локалне самоуправе, ако је кандидат био у радном односу у неком од ових органа.

7. Провера оспособљености, знања и вештина кандидата у изборном поступку:

- Са кандидатима чије су пријаве благовремене, допуштене, разумљиве, потпуне, уз које су приложени сви потребни докази и који испуњавају услове за рад на оглашеном радном месту, назначене знања и вештине биће проверене у просторијама Општинске управе општине Љубовија, у Љубовији, Војводе Мишића број 45, у термину о ком ће бити обавештени телефонским путем или преко електронске поште.

8. Рок за подношење пријаве на јавни конкурс је 15 дана од дана оглашавања обавештења о јавном конкурсу у дневним новинама – Дневни лист Политика.

9. Лице које је задужено за давање обавештења о јавном конкурсу:

- Мирослав Ненадовић, начелник Општинске управе општине Љубовија, контакт телефон 015/561-411.

10. Адреса на коју се подноси пријава на јавни конкурс:

- Општинска управа општине Љубовија, 15320 Љубовија, Војводе Мишића број 45. са назнаком «Конкурсној комисији за спровођење јавног конкурса за попуњавање радног места Послови борачко-инвалидске заштите и послови за остваривање породиљских права и права на родитељски додатак »

11. Јавни конкурс ће бити објављен на web страници општине Љубовија - [www.ljubovija.rs](http://www.ljubovija.rs), а обавештење о јавном конкурсу у дневном листу Политика.

12. Јавни конкурс спроводи конкурсна комисија коју је именовао начелник Општинске управе. Неблаговремене, недопуштене, неразумљиве или непотпуне пријаве и пријаве уз које нису приложени сви потребни докази биће одбачене.

**НАЧЕЛНИК**

**ОПШТИНСКЕ УПРАВЕ**

**Мирослав Ненадовић, с.р.**